SMT ดีด 3% โบรกแนะ “ซื้อ” เป้า 6.70 บ. ลุ้นรายได้ปี 66 ทะลุ 4 พันล้าน
SMT เด้ง 3% ลุ้นรายได้ปี 66 ทะลุ 4 พันล้าน รับยอดขายสินค้าทุกกลุ่ม รวมถึงขยายฐานลูกค้าทั้งเก่าและใหม่ โบรกยังคงแนะนำ “ซื้อ” ราคาเป้าหมาย 6.70 บ.
SMT เด้ง 3% ลุ้นรายได้ปี 66 ทะลุ 4 พันล้าน รับยอดขายสินค้าทุกกลุ่ม รวมถึงขยายฐานลูกค้าทั้งเก่าและใหม่ โบรกยังคงแนะนำ “ซื้อ” ราคาเป้าหมาย 6.70 บ.
8 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 11:26 น. อยู่ที่ระดับ 5.70 บาท บวก 0.15 บาท หรือ 2.70% ราคาสูงสุด 5.85 บาท ราคาต่ำสุด 5.60 บาท ด้วยมูลค่าซื้อขาย 47.09 ล้านบาท

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เปิดเผยว่า ตั้งเป้ารายได้ปี 66 คาดจะเติบโต 30% หรืออยู่ที่ 4,000 ล้านบาท จากปี 65 ที่ผ่านมา และมีกำไรขั้นต้น (Gross margin) ไม่ต่ำกว่า 20% เนื่องจากยอดขายสินค้าทุกกลุ่มเติบโตต่อเนื่องทั้งกลุ่ม PCBA &amp; Box Build, Optics และ IC Packaging ชูกลยุทธ์ขยายฐานลูกค้าที่มีอยู่พร้อมกระจายตลาดไปในทุกเซกเมนต์ สร้างความแตกต่างจากรายอื่น โดยนำเสนอสินค้าและเทคโนโลยีให้ตรงกับผลิตภัณฑ์ของลูกค้าในกลุ่มไฮเอนด์มากขึ้น รวมถึงขยายฐานลูกค้าทั้งเก่าและใหม่
นอกจากนี้ บล.โนมูระ พัฒนสิน ระบุว่า แนวโน้มกำไรสุทธิไตรมาส 4/65 ของ SMT อยู่ที่ 70 ล้านบาท โต 50% จากงวดเดียวกันของปีก่อน เนื่องจากคาดยอดขายเติบโตจากสถานการณ์วัตถุดิบปรับตัวดีขึ้น ทำให้ผลิตสินค้าเพิ่มมากขึ้น โดยเฉพาะกลุ่ม PCBA &amp; Box build และกลุ่ม IC ประกอบกับยอดขายมีผลบวกค่าเงินบาทอ่อนค่ากว่าปีก่อน
โดยคาดกำไรปี 66 โต 14% จากยอดขายและบริหารค่าใช้จ่ายได้ดี รวมถึงสินค้าหลักได้รับผลกระทบไม่มากจากเศรษฐกิจโลกชะลอตัว มีศักยภาพในการผลิตสินค้าใหม่และขยายตลาดในยุโรปและเอเชียต่อยอดการเติบโตระยะยาว แนะนำ “ซื้อ” ราคาเป้าหมายที่ 6.70 บาท